Lolland-Falsters Stifts-Tidende, 1847-10-21
Fyens Avis, indeholder gjennem tvende Numere en interessant Artikel om den flensborgske Jernbane, hvorider gives en kort historisk Udsigt over denne Sags hidtilværende Gang, som af tidligere Meddelelser vil være vore Læsere bekjendt, og vises, at en Jernbane fra Flensborg til Husum og Tønning ikke alene efter al Sandsynlighed vil betale sig særdeles godt for Actionairerne (i Overslaget er den rimelige Jndtægt beregnet til 8 a 10 pCt.), men i ethvert Tilfælde være overordentlig fordeelagtig for Landet i det Hele og af uberegnelig Vigtighed i national og politisk Henseende. Siden Flensborgerne paany have sat Sagen igang og ved gjentagen Jndbydelse til Actietegning forsøgt at faae det Huleudfyldt, som er opstaaet ved Hamborgernes "Uordholdenhed og Jntriger, er der allerede i de fleste danske Provindser tegnet et ikke ubetydeligt Antal Actier, men der fattes endnu mange, og Tiden er knap, da det slesvigholsteenske Parti i Flensborg selv har været stærkt nok til at fremtvinge en Beslutning, ifølge hvilken paa en nærforestaaende Generalforsamling af Actionairerne Selskabets Opløsning og dermed det hele Foretagendes Opgivelse vil blive sat under Afstemning, saafremt det ved Hamborgernes Vægring udfaldne Antal Actier ikke til den Tid er tilveiebragt, og da Regjeringens Tilladelse til Banens Anlæg er betinget af, at den fornødne Sum er tegnet inden Februar 1848. Paafaldende er det vistnok af den Oversigt, som Fyens Avis leverer over de i den seneste Tid paa forskjellige Steder tegnede Actier, at erfare, at Sagen endnu slet ikke er i Bevægelse paa Lolland og Falster; thi det er indlysende, at de Fordele, som denne korteste og billigste Forbindelse mellem Østersøen og Nordsøen nødvendig maa bringe Danmark, ville blive disse Øer ligesaa fuldt til Deel, som nogen anden dansk Provinds, og det skulde dog være forunderligt, om der blandt vore velhavende Landmænd og Kjøbmænd ikke skulde være Flere, som baade have Forstand, til at bedømme de materielle Fordeele ved dette Anlæg og Aand nok til at vurdere Sagens nationale og politiske Betydning. Vi ere ogsaa overbeviste om, at Actictegningen vil have Fremgang her, naar ikkun Mænd, som nyde almindelig Agtelse og have Jndflydelse i deres Kreds, ville sætte sig i Spidsen for den og fremme den ved Opmuntring og Exempel, ligesom dette andetsteds er skeet. Hvad Exemplet angaaer, da er dette allerede givet; thi naar Fyens Avis, beretter, at et Antal anseete Godseiere i Sjælland allerede i de første Dage af indeværende Maaned havde tegnet 170 Actier, – deriblandt Amtmanden i Sorø, Grev Knuth, 40 –, saa maae vi dog gjøre opmærksom paa, at Grev Knuth, som aldrig er den Sidste, men ofte den Første, hvor det kommer an paa ved kraftig Daad at understøtte et almeenyttigt og nationalt Anliggende, i ethvert Tilfælde er og bliver lollandsk Godseier, og skjøndt han vistnok ogsaa vilde være villig til at bringe et Offer for en god og vigtig Sag, tor det dog vel ansees som et Vidnesbyrd om, at han erkjender denne Jernbanes Vigtighed for sine lollandske Godser, som et Middel til hurtigere og lettere Afsætning af disses Frembringelser, at han har villet vove 8000 Rbd. paa dette Foretagende. Det er maaskee netop den Omstændighed, at Grev Knuth ikke længer er tilstede iblandt os, der er Skyld i, at her endnu intet Skridt er gjort for at bringe Sagen igang, men vi haabe, at han ogsaa fraværende ikke alene ved sit Exempel vil virke for den her, hvor hans Navn har en saa god Klang, og vi tillade os at opfordre Mænd i Stiftets forskjellige Egne, som have Jnteresse for denne vigtige Nationalsag, til at sammentræde og indbyde til Actietegning, samt i Forening arbeide paa at udbrede Erkjendelse af Sagens Vigtighed.